b'\n_START_ARTICLE_\nKarl Adolf Kovero\n_START_PARAGRAPH_\nKarl Adolf Kovero (8. kes\xc3\xa4kuuta 1845 Teisko \xe2\x80\x93 5. huhtikuuta 1929 Jyv\xc3\xa4skyl\xc3\xa4) oli suomalainen lyseon lehtori, kirjailija ja k\xc3\xa4\xc3\xa4nt\xc3\xa4j\xc3\xa4._NEWLINE_Koveron vanhemmat olivat Teiskon V\xc3\xa4h\xc3\xa4-Koveron rusthollin omistanut Karl Efraim Josefinpoika Kovero ja Karoliina Juhontyt\xc3\xa4r Lepp\xc3\xa4lahti. H\xc3\xa4n p\xc3\xa4\xc3\xa4si ylioppilaaksi Jyv\xc3\xa4skyl\xc3\xa4n alkeisopistosta vuonna 1866 ja valmistui filosofian kandidaatiksi ja maisterikai Helsingin yliopistosta 1873._NEWLINE_Kovero toimi aluksi oppikoulun opettajana Helsingiss\xc3\xa4 1875\xe2\x80\x931880 ja h\xc3\xa4n oli sitten Jyv\xc3\xa4skyl\xc3\xa4n lyseon latinan ja kreikan kielen lehtorina 1881\xe2\x80\x931920. Kovero sai professorin arvonimen 1920._NEWLINE_Kovero oli naimisissa vuodesta 1874 Johanna Katariina Richterin kanssa ja heill\xc3\xa4 oli 8 lasta. Lapsista tunnettuja olivat finanssiopin professori Ilmari Kovero (1877\xe2\x80\x931963), tilastollisen toimiston ylijohtaja Martti Kovero (1882\xe2\x80\x931955) ja lehtori Einari Kovero (1892\xe2\x80\x931976)._NEWLINE_Kirjailija Frans Emil Sillanp\xc3\xa4\xc3\xa4 kertoi k\xc3\xa4ytt\xc3\xa4neens\xc3\xa4 Koveroa Elokuu-romaaninsa p\xc3\xa4\xc3\xa4henkil\xc3\xb6n Viktor Sundvalin esikuvana. Sillanp\xc3\xa4\xc3\xa4 oli tutustunut Koveroon viett\xc3\xa4ess\xc3\xa4\xc3\xa4n kesi\xc3\xa4\xc3\xa4n Sotavallan kartanossa Lemp\xc3\xa4\xc3\xa4l\xc3\xa4ss\xc3\xa4.'